b"\n_START_ARTICLE_\nStamata Revithi\n_START_SECTION_\nAbans dels Jocs Ol\xc3\xadmpics de 1896\n_START_PARAGRAPH_\nStamata Revithi va n\xc3\xa9ixer a Siros el1866. Els registres de la seva vida a partir de 1896 mostren que  vivia en la pobresa a El Pireu el 1896. Tenia dos fills, un que va morir el 1895 a l'edat de set anys, i un altre nen que tenia disset mesos d'edat en el moment dels Jocs Ol\xc3\xadmpics de 1896. Segons l'historiador ol\xc3\xadmpic Athanasios Tarasouleas, Revithi, que era rossa i prima, amb grans ulls, semblava molt m\xc3\xa9s gran que la seva edat._NEWLINE_Revithi creia que podia obtenir una feina a Atenes, que es trobava a  9 km des casa seva. Se'n va anar cap Atenes dies abans de la marat\xc3\xb3 ol\xc3\xadmpica, una cursa especial de 40 km inventada com a part del programa d'atletisme, que es basava en la idea de Michel Br\xc3\xa9al d'una cursa des de la ciutat de Marat\xc3\xb3 fins a Pnyx. Br\xc3\xa9al va prendre la inspiraci\xc3\xb3 de Fil\xc3\xadpides, qui, segons la llegenda, va c\xc3\xb3rrer la dist\xc3\xa0ncia de Marat\xc3\xb3 a Atenes per a anunciar la vict\xc3\xb2ria grega sobre P\xc3\xa8rsia en la batalla de Marat\xc3\xb3, i que va morir immediatament despr\xc3\xa9s de donar el seu missatge. En cam\xc3\xad cap a Atenes, Revithi va trobar un corredor  que li va donar diners i li va aconsellar de c\xc3\xb3rrer a la marat\xc3\xb3 per fer-se famosa i, en conseq\xc3\xbc\xc3\xa8ncia, guanyar diners o trobar m\xc3\xa9s f\xc3\xa0cilment una feina. Despr\xc3\xa9s d'aquesta conversa, Revithi va decidir c\xc3\xb3rrer la cursa; ella havia participat en curses de llarga dist\xc3\xa0ncia quan era nena i creia que podia v\xc3\xa8ncer els competidors masculins._NEWLINE_Els Jocs Ol\xc3\xadmpics de 1896 van ser els primers que va tenir lloc en l'era moderna i l'esdeveniment esportiu internacional m\xc3\xa9s important que Gr\xc3\xa8cia havia acollit. Les regles dels jocs, en general, exclo\xc3\xafen a les dones de la competici\xc3\xb3. Sota la doble influ\xc3\xa8ncia que les dones de l'\xc3\xa8poca victoriana eren considerades inferiors als homes, i la seva admiraci\xc3\xb3 pels antics Jocs Ol\xc3\xadmpics, quan nom\xc3\xa9s els homes podien participar en els esdeveniments, el Bar\xc3\xb3 Pierre de Coubertin, organitzador dels Jocs Ol\xc3\xadmpics moderns, no estava a favor de la participaci\xc3\xb3 de les dones en els Jocs Ol\xc3\xadmpics o en els esports en general. Creia que el major assoliment d'una dona seria encoratjar als seus fills a ser distingits en l'esport i aplaudir l'esfor\xc3\xa7 dels homes.\n_START_SECTION_\nLa marat\xc3\xb3 de 1896\n_START_PARAGRAPH_\nRevithi va arribar a la localitat a Marat\xc3\xb3, lloc on s'iniciava la cursa, el dijous 9 d'abril (OS 28 de mar\xc3\xa7), on els atletes ja s'havien reunit per a la carrera de l'endem\xc3\xa0. Va atreure l'atenci\xc3\xb3 dels periodistes i va ser rebuda calorosament per l'alcalde de Marat\xc3\xb3, que la va allotjar a casa seva, va respondre a les preguntes dels periodistes i quan el corredor  de Chalandri, prenent-li el p\xc3\xa8l, li va dir que quan ella entr\xc3\xa9s a l'estadi les multituds ja haurien marxat, ella va respondre que no hauria d'insultar les dones, ja que els atletes masculins grecs ja havien estat humiliats pels americans._NEWLINE_Abans de l'inici de la cursa el mat\xc3\xad del divendres 10 d'abril (OS 29 de mar\xc3\xa7), el sacerdot de Marat\xc3\xb3, Ioannis Veliotis, resar una oraci\xc3\xb3 pet als atletes a l'esgl\xc3\xa9sia de Sant Joan, per\xc3\xb2 es va negar de beneir Revithi perqu\xc3\xa8 no era una atleta reconeguda oficialment. El comit\xc3\xa8 organitzador  va negar finalment la seva participaci\xc3\xb3 ala cursa  a causa que la data l\xc3\xadmit per a la participaci\xc3\xb3 havia expirat. No obstant aix\xc3\xb2, historiadors ol\xc3\xadmpics com David Martin i Roger Gynn assenyalen que el problema real era el seu g\xc3\xa8nere. D'acord amb Tarasouleas, els organitzadors li van prometre que podria competir amb un equip de dones estatunidenques en una altra cursa a Atenes, que mai es va celebrar._NEWLINE_A partir de les 8 h de l'endem\xc3\xa0, Revithi va c\xc3\xb3rrer la marat\xc3\xb3 pel seu compte. Abans de comen\xc3\xa7ar, el mestre, l'alcalde i el jutge de la ciutat li van signar una declaraci\xc3\xb3 que testificava l'hora de sortida de la localitat. Va c\xc3\xb3rrer la cursa a un ritme constant i va arribar a Paradigmata (el lloc on actualment es troba l'Hospital Evangelismos, prop del Hilton Athens) a les 13.30 h (5 hores i mitja). No se li va permetre entrar a l'estadi Panathinaik\xc3\xb3, ja que uns militars la van aturar a Parapigmata, i els va demanar que li fessin un informe escrit a m\xc3\xa0 per a certificar l'hora d'arribada a Atenes._NEWLINE_Va declarar als periodistes que volia con\xc3\xa8ixer a Timoleon Filimon (el secretari general del Comit\xc3\xa8 Ol\xc3\xadmpic Hel\xc2\xb7l\xc3\xa8nic) per  presentar el seu cas. Els historiadors creuen que tenia la intenci\xc3\xb3 de presentar els seus documents a aquest Comit\xc3\xa8 Ol\xc3\xadmpic amb l'esperan\xc3\xa7a que reconeguessin el seu assoliment. No s'han descobert ni els seus informes ni els documents del Comit\xc3\xa8 Ol\xc3\xadmpic que ho poguessin corroborar.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nNo hi ha cap informaci\xc3\xb3 de la vida de Revithi despr\xc3\xa9s de la marat\xc3\xb3. Encara que alguns diaris van publicar articles sobre la seva hist\xc3\xb2ria en la marat\xc3\xb3, aquests informes no donen seguiment de la seva vida despr\xc3\xa9s de la cursa. No se sap si  es va reunir amb Filimon o si alguna vegada va trobar una feina. Com ha indicat Tarasouleas, \xc2\xabStamata Revithi es va perdre en la pols de la hist\xc3\xb2ria\xc2\xbb. _NEWLINE_Violet Piercy, del Regne Unit, va ser la primera dona a completar una cursa de marat\xc3\xb3 cronometrat oficialment: va registrar un temps de 3 hores i 40 minuts en una cursa brit\xc3\xa0nica, el 3 d'octubre de 1926._NEWLINE_Finalment es va permetre a les dones c\xc3\xb3rrer la marat\xc3\xb3 ol\xc3\xadmpica en els Jocs Ol\xc3\xadmpics d'estiu de 1984, on l'estatunidenca Joan Benoit va guanyar la cursa inaugural en un temps de 2 hores i 24 minuts.\n_START_SECTION_\nMelp\xc3\xb2mene\n_START_PARAGRAPH_\nAl 14 de mar\xc3\xa7 de 1896, un diari en llengua francesa a Atenes (Messager d'Ath\xc3\xa8nes) va publicar un article amb el t\xc3\xadtol 'Una dona a la cursa de Marat\xc3\xb3' que deia \xc2\xabEs parla d'una dona que es va inscriure per a participar en la cursa de Marat\xc3\xb3. En la cursa d'entrenament que va fer tota sola el dijous, va trigar quatre hores i mitja a rec\xc3\xb3rrer la dist\xc3\xa0ncia (42 km) que separa Marat\xc3\xb3 d'Atenes. Ella nom\xc3\xa9s es va aturar deu minuts a mig cam\xc3\xad per a xuclar algunes taronges. \xc3\x89s una dona de poble amb trets pronunciats amb un temperament sec i nervi\xc3\xb3s.\xc2\xbb_NEWLINE_M\xc3\xa9s tard aquest any, Franz K\xc3\xa9m\xc3\xa9ny, un dels fundadors del Comit\xc3\xa8 Ol\xc3\xadmpic Internacional i membre d'Hongria, va escriure en alemany que, \xc2\xabde fet, una senyora, la senyoreta Melp\xc3\xb2mene, va completar la marat\xc3\xb3 de 40 km en 4 hores i mitja i va sol\xc2\xb7licitar l'entrada a la competici\xc3\xb3 dels Jocs Ol\xc3\xadmpics. Aix\xc3\xb2 va ser informat i denegat per la comissi\xc3\xb3.\xc2\xbb D'acord amb Martin i Gynn, \xc2\xabuna particularitat aqu\xc3\xad \xc3\xa9s per qu\xc3\xa8 no hi ha cap nom per a Melp\xc3\xb2mene.\xc2\xbb_NEWLINE_La publicaci\xc3\xb3 del Messager d'Ath\xc3\xa8nes es va esvair en la foscor durant uns 30 anys abans que es torn\xc3\xa9s a revifar en 1927 en una edici\xc3\xb3 de Der Leichtathletik._NEWLINE_L'historiador ol\xc3\xadmpic Karl Lennartz sost\xc3\xa9 que dues dones van c\xc3\xb3rrer la marat\xc3\xb3 de 1896, i que el nom \xc2\xabMelp\xc3\xb2mene\xc2\xbb va ser confirmat per  K\xc3\xa9m\xc3\xa9ny i Alfr\xc3\xa9d Haj\xc3\xb3s, el dues vegades campi\xc3\xb3 ol\xc3\xadmpic de nataci\xc3\xb3 de 1896._NEWLINE_Lennartz presenta el seg\xc3\xbcent compte: un dona jove anomenada Melp\xc3\xb2mene volia c\xc3\xb3rrer la cursa i va completar la dist\xc3\xa0ncia en 4 hores i mitja a finals de febrer o principis de mar\xc3\xa7. Per\xc3\xb2 el comit\xc3\xa8 organitzador no va permetre que corregu\xc3\xa9s la marat\xc3\xb3, i el diari Akropolis va criticar al comit\xc3\xa8 per la seva decisi\xc3\xb3. La marat\xc3\xb3 ol\xc3\xadmpica va tenir lloc el 10 d'abril (OS 29 de mar\xc3\xa7) de 1896, i una altra corredora femenina, Stamata Revithi, va trigar 5 hores i mitja per a completar la cursa de l'11 d'abril (OS 30 de mar\xc3\xa7) de 1896. Els diaris Asti, New Aristophanes i Atlantida van informar d'aquest fet el 12 d'abril (O.S. 31 de mar\xc3\xa7) de 1896._NEWLINE_No obstant aix\xc3\xb2, Tarasouleas sost\xc3\xa9 que no hi ha informes de premsa contemporanis als diaris grecs que esmentin Melp\xc3\xb2mene pel seu nom, mentre que el nom de Revithi apareix moltes vegades;_NEWLINE_Tarasouleas suggereix que Melp\xc3\xb2mene i Revithi s\xc3\xb3n la mateixa persona, i Martin i Green argumenten que \xc2\xabuna hist\xc3\xb2ria contempor\xc3\xa0nia referida a Revithi com una coneguda corredora de marat\xc3\xb3 podria explicar que la dona de la cursa anterior d'aquesta marat\xc3\xb3 podia ser la mateixa Revithi, no Melp\xc3\xb2mene.\xc2\xbb_NEWLINE_El diari d'Atenes Estia de 4 d'abril (OS 23 de mar\xc3\xa7) de 1896 es refereix a \xc2\xabl'estranya dona que, despr\xc3\xa9s d'haver corregut fa uns dies la Marat\xc3\xb3 com a entrenament, t\xc3\xa9 la intenci\xc3\xb3 de competir l'endem\xc3\xa0 de la cursa. Avui ella ha vingut a les nostres oficines i ha dit que si les sabates m'obstaculitzen, me les traur\xc3\xa9  i continuar\xc3\xa9 descal\xc3\xa7a.\xc2\xbb D'altra banda, Tarasouleas assenyala que el 13 de mar\xc3\xa7 (OS 1 de mar\xc3\xa7) de 1896, un altre diari local va indicar que una dona i el seu nad\xc3\xb3 s'havien inscrit per a c\xc3\xb3rrer la marat\xc3\xb3, per\xc3\xb2 de nou el seu nom no s'esmenta._NEWLINE_Tractant de resoldre el misteri, Tarasouleas afirma que \xc2\xabpotser Revithi tenia dos noms, o potser per raons desconegudes se li atribueix el nom de la musa Melp\xc3\xb2mene.\xc2\xbb"